**OKRUHY KU kolokviálnej časti ŠTÁTNEJ SKÚŠKy**

**(ak. rok 2022/2023)**

**pre končiaci ročník bakalárskeho štúdia**

**v študijnom odbore Ekonómia a manažment,**

**v študijnom programe Turizmus, hotelierstvo a kúpeľníctvo**

Štátna skúška sa vykonáva pred skúšobnou komisiou na vykonanie štátnej skúšky. Komisia pre štátne skúšky je minimálne štvorčlenná a menuje ju dekan fakulty. Prácu komisie riadi jej predseda, ktorého menuje dekan fakulty. Priebeh štátnej skúšky a vyhlásenie jej výsledkov sú verejné. Rozhodovanie skúšobnej komisie o výsledkoch štátnej skúšky a obhajoby záverečnej práce sa koná na neverejnom zasadnutí skúšobnej komisie.

**Každý predmet štátnej skúšky sa hodnotí samostatne**. Jednotlivé predmety štátnej skúšky sa hodnotia klasifikačnými stupňami A až FX.

A - výborne – vynikajúce výsledky (numerická hodnota 1),

B - veľmi dobre – nadpriemerné výsledky (1,5),

C - dobre – priemerné výsledky (2),

D - uspokojivo – prijateľné výsledky (2,5),

E - dostatočne – výsledky spĺňajú minimálne kritériá (3),

FX - nedostatočne – (4).

**Celkové hodnotenie štátnej** skúšky sa vypočíta z priemeru známok jednotlivých predmetov štátnej skúšky. Hodnotenie:

A – 1,00 – 1,25

B – 1,26 – 1,75

C – 1,76 – 2,25

D – 2,26 – 2,75

E – 2,76 – 3,00

FX – 3,01 – a vyššie

Ak niektorá časť štátnej skúšky bola hodnotená stupňom nedostatočne (FX), celkové hodnotenie štátnej skúšky je „neprospel“.

Štátna skúška bakalárskeho štúdia študijného programu **Turizmus, hotelierstvo a kúpeľníctvo** v študijnom odbore Ekonómia a manažment na Fakulte manažmentu PU v Prešove pozostáva:

1. z obhajoby záverečnej práce,
2. z kolokviálnej štátnej skúšky zo zverejnených okruhov (dvojica predmetov), na ktoré sa študent/ka oficiálne prihlásil/a.

Štruktúra štátnej skúšky:

1. Obhajoba záverečnej práce sa uskutočňuje pred komisiou pre štátne skúšky a jej súčasťou sú:

* úvodné slovo študenta (oboznámenie s prácou),
* 2 posudky (školiteľ, oponent; ak je práca bez školiteľa - 2 oponenti), Protokol o kontrole originality,
* reakcia študenta na posudky,
* rozprava, diskusia.

1. Zodpovedanie otázok z predmetov štátnej skúšky v rámci vybraného okruhu. Okruhy otázok sú uvedené v ďalšom texte nižšie.

Na Fakulte manažmentu PU v Prešove v akademickom roku 2022/2023 sa **štátne skúšky bakalárske**, ktorých súčasťou sú **obhajoby bakalárskych prác** (vždy spolu) budú konať podľa Harmonogramu ak. roka **od 22.05.2023 do 30.06.2023**.

Výučba pre študentov končiacich ročníkov bakalárskeho štúdia v letnom semestri končí **14.04.2023**, pre prenesené predmety **05.05.2023**, termín odovzdania bakalárskej práce je najneskôr do **05.05.2022 (12:00).** Spôsob registrácie určuje [**Smernica o náležitostiach záverečných prác, ich bibliografickej registrácii, kontrole originality, uchovávaní a sprístupňovaní**](http://www.unipo.sk/public/media/3499/opatrenie%20rektora%20=%20smernica%20ZP.doc).

Absolventovi bakalárskeho štúdia (t.j. štúdia 1. stupňa) po zvládnutí všetkých študijných povinností, úspešnom absolvovaní obhajoby bakalárskej záverečnej práce a úspešnom absolvovaní bakalárskej štátnej skúšky sa udeľuje akademický titul **bakalár,** v skratke **„Bc.“.**

Predpokladaný termín slávnostnej promócie je 27.-28.06.2023

**\*\*\***

**OKRUHY**

***Študent je schopný prezentovať výsledky štúdia vybraných disciplín v súlade s profilom absolventa v rámci základnej manažérskej gramotnosti ako manažérskej kompetencie manažéra podniku cestovného ruchu a aktívne sa zapája do odbornej diskusie v rámci okruhu.***

**OKRUH A**

**Základy cestovného ruchu**

Základná terminológia cestovného ruchu - podstata cestovného ruchu, multidisciplinarita, základné definície. Systém cestovného ruchu , vnútorné prostredie systému a vonkajšie prostredie. Medzinárodné organizácie cestovného ruchu. Domáce organizácie cestovného ruchu. Zákon č. 91/2010 Z. z. o podpore cestovného ruchu v znení neskorších predpisov. Svetové regióny cestovného ruchu a ich výkony. Delenie cestovného ruchu - druhy a formy cestovného ruchu. Funkcie súčasného cestovného ruchu - ekonomická, politická, sociálna, atď.. Subjekt cestovného ruchu - delenia, typológie účastníkov, segmentácia na trhu. Potreby, motívy a motivácia v cestovnom ruchu, potreby. Objekt cestovného ruchu - primárna a sekundárna, MTZ, cieľové miesta, podniky cestovného ruchu. Služby v cestovnom ruchu.

**Makroekonómia**

Formovanie trhu a trhový mechanizmus. Agregátna ponuka, agregátny dopyt a rovnováha ekonomiky. Makroekonomické veličiny typu produkt a dôchodok, meranie a modifikácie a význam ich poznania. Ekonomický rast a hospodárske cykly (fázy a správanie sa trhových subjektov v jednotlivých fázach, charakteristiky). Úspory, spotreba a investície – funkcie, význam poznania procesov tvorby. Krátke a dlhé obdobie. Trh výrobných faktorov. Trh práce a nezamestnanosť, charakteristika, dôvody vzniku, typy, význam poznania a charakteristika súčasného mikroprostredia. Peniaze a peňažný sektor v makroekonómii, trh kapitálu. Inflácia – charakteristika, dôvody vzniku, typy, význam poznania a charakteristika súčasného makroprostredia. Platobná bilancia a štátny rozpočet. Fiškálna politika, monetárna politika, typy, subjekty a objekty, nástroje a ich účinnosť.

**OKRUH B**

**Sprievodcovské služby v cestovnom ruchu**

Sprievodcovská činnosť a jej úloha v cestovnom ruchu – klasifikácia sprievodcov, historický vývoj sprievodcovskej činnosti, ako môže sprievodca prispieť k udržateľnosti v cestovnom ruchu. Význam informácií v príprave sprievodcu a následná práca s nimi – informačné zdroje, typy informácií, paralely, storytelling. Topografická, chronologická, psychologická príprava sprievodcu. Výklad sprievodcu. Pracovná agenda sprievodcu cestovného ruchu. Starostlivosť o účastníka CR a povinnosti sprievodcu cestovného ruchu. Zákon č. 170/2018 Z. z. o zájazdoch, spojených službách cestovného ruchu, niektorých podmienkach podnikania v cestovnom ruchu v znení zmien a doplnkov. Poistenie ako súčasť produktu cestovného ruchu – komplexné cestovné poistenie a poistenie proti úpadku. Cestovné kancelárie a cestovné agentúry – legislatíva, charakter činnosti. Tvorba produktu cestovnej kancelária. Personálne a organizačné zabezpečenie prevádzky cestovnej kancelárie a cestovnej agentúry. Digitalizácia v sprievodcovských službách. Animácia.

**Tvorba multimediálnych informačných dokumentov v CR**

Marketingová komunikácia v cestovnom ruchu. Multimédiá – definície, členenie, využitie, výhody a nevýhody. Grafický dizajn, grafické elementy a dizajnové princípy. Dizajnový manuál značky a logo manuál značky. Nástroje na tvorbu multimediálnych dokumentov. Význam tvorby multimediálnych informačných dokumentov v cestovnom ruchu. Nové trendy v marketingu a tvorbe informačných dokumentov v cestovnom ruchu.

**OKRUH C**

**Turistické produkty**

Turistický produkt – základné vymedzenie, typy turistických produktov. Vybrané služby ako súčasť turistického produktu. Propagácia turistického produktu. Turistické karty. Partnerstvo v turistickom produkte - úlohy vereného, súkromného sektora, destinačný manažment. Fázy tvorby turistického produktu – prípravná fáza, fáza projektového zámeru, realizačná fáza, kontrolná fáza. Gamifikácia turistického produktu. Genius loci a genius regionalis. Atraktivity ako súčasť turistických produktov. Certifikácia atraktivít - príklady. Atraktívnosť destinácie, vplyv atraktívnosti na turistické produkty. Miestne obyvateľstvo ako súčasť destinácie a spolutvorca turistických produktov. Destinácia a turistické produkty v spektre udržateľného turizmu.

**Štatistika**

Štatistika a jej disciplíny – pojem štatistika, deskriptívna a induktívna štatistika, matematická štatistika, ekonomická štatistika. Základné pojmy v štatistike – hromadný jav, štatistický súbor, štatistická jednotka, rozsah súboru. Premenná a jej druhy – kvalitatívne a kvantitatívne premenné. Základný a výberový súbor – rozdiely. Zdroje štatistických dát. Primárne a sekundárne dáta – rozdiely. Deskriptívne číselné charakteristiky polohy – priemer, medián, modus, kvantily. Deskriptívne číselné charakteristiky variability – variačné rozpätie, medzikvartilový rozptyl, rozptyl, smerodajná odchýlka, variačný koeficient. Základné pojmy induktívnej štatistiky a testovania hypotéz – induktívna štatistika, štatistická hypotéza a jej delenie, test štatistickej hypotézy, chyby pri testovaní hypotéz, testovacia štatistika, kritický a doplnkový obor. Parametrické a neparametrické testy. Základné pojmy korelačnej analýzy – korelačná analýza, korelačný koeficient, pozitívna a negatívna korelácia – rozdiely. Vlastnosti Pearsonovho korelačného koeficientu. Základy regresnej analýzy – závislá premenná, nezávislá premenná, cieľ regresnej analýzy, rozdiel medzi jednoduchou a viacnásobnou regresnou analýzou, konštanta a jej interpretácia, regresný koeficient a jeho interpretácia, rezíduum.

**OKRUH D**

**Technológia služieb CR I.**

Definície služieb, vlastnosti služieb, špecifiká služieb. Dopravné služby – letecká doprava, železničná doprava, vodná doprava, cestná doprava a nové moderné trendy v doprave. Špecifiká vybraných služieb. Informačné služby - podstata, delenie informačných služieb, podmienky poskytovania informačných služieb, nároky na pracovníkov. Pasové služby - základné pojmy, delenie dokladov, platnosť verzus zánik platnosti. Vízové služby: základné pojmy, vízová povinnosť, zabezpečovanie vízových služieb. Colné služby - základné pojmy, zabezpečenie colných služieb, colný zákon. Zmenárenské služby - základné pojmy, poskytovanie zmenárenských služieb, druhy zmenárenských miest, nové trendy v zmenárenských službách. Kongresové služby - základné pojmy, poskytovanie kongresových služieb, druhy kongresových podujatí miest, nové trendy v kongresových službách.

**Manažment**

Manažment - definície a možné významy pojmu. Hlavné školy manažmentu. Funkcie manažmentu. Plánovanie v manažmente. Účel a postupy plánovania, typy plánov. Rozhodovanie, typológia rozhodovacích procesov. Typy a štýly rozhodovania. Organizovanie – definície, postupy tvorby organizačných štruktúr. Členenie a typy organizačných štruktúr, výhody nevýhody, trendy v tvorbe organizačných štruktúr. Vedenie - typy a štýly vedenia, vedenie jednotlivcov, kolektívov a firiem, hlavné teórie vedenia. Techniky riadenia času - funkcia plánovania v procese času. Motivácia a stimulácia - hlavné motivačné teórie; udeľovanie kritiky a pochvaly. Kontrola - pojem, poslanie kontroly, členenie kontroly, typy kontroly, etapy kontrolného procesu.

**OKRUH E**

**Manažment hotelových služieb**

Historický vývoj ubytovacích služieb v medzinárodnom kontexte a na Slovensku. Systémy klasifikácie a kategorizácie ubytovacích zariadení v medzinárodnom kontexte. Hotelstars Union. Kategorizácia ubytovacích zariadení na Slovensku – aktuálna situácia. Vlastnícke vzťahy v hotelierstve a pohostinstve, spôsoby prevádzkovania hotelov v súčasnosti. Produkt hotelierstva a pohostinstva. Organizácia práce, organizačná štruktúra, tréning zamestnancov v hotelierstve. Riadenie kvality služieb v ubytovacích zariadeniach. Manažment tvorby cien v ubytovacích zariadeniach. Environmentálne prístupy v riadení hotelov. Bezpečnosť hosťa v hoteli. Informačné technológie v hotelierstve.

**Marketing**

Marketing – základné pojmy a definície. Marketingový informačný systém a jeho zložky. Marketingový mix. Produkt v ponímaní marketingu, produktová politika. Cenová politika v marketingu. Marketingová komunikačná politika. Public relations. Marketingová distribučná politika. Marketing nehmotných produktov. Marketing služieb - podstata, význam služieb a ich špecifické vlastnosti. Marketingový mix služieb. Marketing organizácií, osôb, lokality, myšlienok. Marketing umenia a súvisiace špecifické koncepty. Ďalšie významné oblasti - vzdelávací marketing, sociálny marketing, „celebrity“ marketing, marketing cestovného ruchu a iné. Marketing neziskových organizácií. Personálny marketing. Marketingový manažment a marketingové plánovanie. Medzinárodný marketing. Etika a etický kódex v marketingu.

**OKRUH F**

**Technológia kúpeľníckych služieb**

Kúpeľníctvo, zdravotný a kúpeľný cestovný ruch – vymedzenie pojmov, základné podmienky pre rozvoj. História a súčasnosť kúpeľníctva v európskom priestore. História kúpeľníctva na území Slovenska. Základná kúpeľná legislatíva na Slovensku, orgány štátnej správy v kúpeľníctve. Služby kúpeľného podniku (ubytovacie a stravovacie). Základné prostriedky kúpeľnej liečby – balneoterapia. Klimatoterapia – počiatky a podmienky klimatickej liečby, delenie. Klimatické kúpele na Slovensku. Trendy a perspektívy rozvoja kúpeľníctva na Slovensku. Manažment a marketing kúpeľného podniku. Základné prostriedky kúpeľnej liečby. Vodoliečba ako základ balneoterapie. Liečba peloidmi. Fyzikálna liečba (fyziatria) – význam, rozdelenie. Termoterapia, fototerapia, elektroterapia, kinezioterapia. Balneologické kúpele na Slovensku.

**Mikroekonómia**

Podmienky vzniku trhu a základné elementy trhu, individuálna ponuka a individuálny dopyt, faktory, elasticita. Spotrebiteľské správanie (teória užitočnosti, užitočnosť a ďalšie ukazovatele, formovanie dopytu, indiferenčná analýza). Teória výroby, náklady, príjmy a zisk firmy – základné priemerné a marginálne ukazovatele, izokvanta, izokosta, praktický význam poznania. Krátke a dlhé obdobie - bod uzatvorenia firmy v krátkom období. Podmienka rovnováhy firmy v dlhom období – bod zvratu (Breakeven Point).. Ponuka firmy a trhová rovnováha v dokonalej a nedokonalej konkurencii (monopol, oligopol, monopolistická konkurencia - formy, charakteristika a význam poznania pre súčasnosť).

Tlačivo na voľbu okruhu štátnej skúšky je dostupné na:

https://www.unipo.sk/fakulta-manazmentu/vzdelavanie/informacieprestudentova/dokumenty/

Zverejnil: 15.02.2023 prodekan pre vzdelávanie